Simbol di Apostoi

El Simbol di Apostoi a l'è 'n antiga confession de fed cristiana che fina al secol XV l'era atribuida propi ai apostoi midem: a bon cunt, el se sa no de precis la soa origin, ma se pensa che 'l ven de l'antigh simbol roman, probabilment de origin di temp di apostoi, e che 'l sia stad mitud in la forma de adess intorna al secol V in Gallia: el nom l'è stad doperad per la prima voeulta del 390 in del sinod de Milan.

A l'è vun di du simboi pussee doperad in la liturgia cristiana, insema al Simbol nicenee-costantinopolitan: a l'è vist 'me anterior perchè el trata poch la cristologia e 'l se limita a recognosser la Trinità e la divinità del Pader, del Fioeul e del Spiritusant.

 Riferiment 
Enciclopedia catolega

 Alter proget 

Categoria:Cristianesim